Foto: RIA "Novosti" «Batkivshina» partiyasi yetakchisi Yuliya Timoshenko Ukraina IIV rahbari Arsen Avakovning o‘g‘liga nisbatan talon-toroj qilish bo‘yicha ishni «katta shou» deb atadi. Bu haqda «Interfaks-Ukraina» xabar bermoqda. Timoshenkoning so‘zlariga ko‘ra, u Ukrainadagi korrupsiyaga qarshi kurashga mamlakat prezidenti Pyotr Poroshenko hamda «Pyotr Poroshenko bloki» fraksiyasi rahbarining o‘rinbosarlari Igor Kononenko va Sergey Berezenko korrupsiya uchun javobgarlikka tortilganidan keyingina ishonadi. Kuni kecha Kiyevning Solomensk tuman sudi Aleksandr Avakovni talon-toroj qilish bo‘yicha ish yuzasidan hibsga olmagandi. Ukraina OAV ma’lumotlariga ko‘ra, Aleksandr Avakovda tintuvlar 2015 yilning boshida mamlakat IIV mablag‘lari evaziga Milliy gvardiya uchun ryukzaklar sotib olishdagi talon-torojlik holati bo‘yicha qo‘zg‘atilgan ish yuzasidan o‘tkazilgan. 31 oktabr kuni kechqurun unga korrupsiya bo‘yicha ayblov rasman qo‘yildi.